ananddey/assamese-wiki-corpus huggingface dataset:
বাক্সা বিধানসভা সমষ্টি

বাক্সা বিধানসভা সমষ্টি (ইংৰাজী: Baksa Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ২০২৩ চনত অসমৰ সংসদীয় আৰু বিধানসভা সমষ্টিসমূহৰ পুনৰ নিৰ্ধাৰণ প্ৰক্ৰিয়াৰ সময়ত বাক্সা জিলাত এই নতুন সমষ্টিটো গঠন কৰা হয়।

এই সমষ্টিটো বাক্সা জিলাৰ অন্তৰ্গত আৰু ই কোকৰাঝাৰ লোকসভা সমষ্টিৰ এক অংশ হিচাপে চিহ্নিত। সমষ্টিটো অনুসূচিত জনজাতিৰ বাবে সংৰক্ষিত।

বিধানসভাৰ সদস্যসকল

বৰ্ষ
বিধায়ক
ৰাজনৈতিক দল
২০২৬
মানেশ্বৰ ব্ৰহ্ম
বড়োলেণ্ড পিপলছ ফ্ৰণ্ট

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৩ চনৰ সমষ্টি পুনৰ নিৰ্ধাৰণৰ পিছত ২০২৬ চনৰ অসম বিধানসভা নিৰ্বাচনত বাক্সা সমষ্টিত প্ৰথমবাৰৰ বাবে ভোটগ্ৰহণ অনুষ্ঠিত হয়। এই নিৰ্বাচনত বড়োলেণ্ড পিপলছ ফ্ৰণ্ট দলৰ প্ৰাৰ্থী মানেশ্বৰ ব্ৰহ্মই বিজয় সাব্যস্ত কৰে। ভাৰতৰ নিৰ্বাচন আয়োগৰ আধিকাৰিক ফলাফল অনুসৰি নিৰ্বাচনৰ বিতং ফলাফল তলত দিয়া ধৰণৰ:

লগতে চাওক

বাক্সা জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ
মেক্সিকোৰ নাৰী

মেক্সিকোত নাৰীৰ মৰ্যাদা পৰিৱৰ্তনশীল সময়ৰ সমান্তৰালভাৱে যথেষ্ট সলনি হোৱা দেখা গৈছে। বিংশ শতিকালৈকে মেক্সিকো আছিল এখন গ্ৰাম্য দেশ; য'ত গ্ৰাম্য মহিলাৰ মৰ্যাদা পৰিয়াল আৰু স্থানীয় সম্প্ৰদায়ৰ পৰিসৰৰ ভিতৰত সংজ্ঞায়িত কৰি থোৱা হৈছিল। ষোড়শ শতিকাত নগৰায়ন আৰম্ভ হোৱাৰ লগে লগে আৰু স্পেইনৰ এজটেক সাম্ৰাজ্য বিজয়ৰ পিছত চহৰসমূহে নাৰীক গ্ৰামাঞ্চলৰ ভিতৰত দৃষ্টিগোচৰ নোহোৱা আৰু সম্ভৱ নোহোৱা অৰ্থনৈতিক আৰু সামাজিক সুযোগ প্ৰদান কৰিছে। মেক্সিকোৰ ৰোমান কেথলিক ধৰ্মই নাৰীৰ সামাজিক ভূমিকা সম্পৰ্কে সমাজৰ মনোভাৱ গঢ়ি তুলিছে৷ পৰিয়ালৰ লালন-পালনকাৰী ব্যক্তি হিচাপে মহিলাৰ ভূমিকাক গুৰুত্ব আৰোপ কৰিছে৷ ইয়াৰ বাবে ভাৰ্জিন মেৰীক আৰ্হি হিচাপে লোৱা হৈছে। মাৰিয়ানিজমক এটা আদৰ্শ হিচাপে বিবেচনা কৰা হৈছে৷ মহিলাৰ ভূমিকা পুৰুষৰ কৰ্তৃত্বত পৰিয়ালৰ অধীন হিচাপে গ্ৰহণ কৰা হৈছে। বিংশ শতিকাত মেক্সিকান মহিলাসকলে আইনী আৰু সামাজিক মৰ্যাদাৰ দিশত যথেষ্ট অগ্ৰগতি লাভ কৰিছিল। ১৯৫৩ চনত মেক্সিকোৰ মহিলাসকলক ৰাষ্ট্ৰীয় নিৰ্বাচনত ভোটাধিকাৰ প্ৰদান কৰা হয়।

মেক্সিকোৰ নগৰীয়া মহিলাসকলে কাৰখানাত কাম কৰিছিল৷ ইয়াৰ ভিতৰত সবাতোকৈ প্ৰাচীন আছিল মেক্সিকোৰ প্ৰধান চহৰসমূহত লাভজনক ধঁপাতৰ একচেটিয়া অধিকাৰৰ অংশ হিচাপে স্থাপন কৰা ধঁপাতৰ কাৰখানা। ঔপনিৱেশিক যুগত মহিলাসকলে বিভিন্ন ধৰণৰ উদ্যোগ চলাইছিল৷ অভিজাত ব্যৱসায়ীৰ বিধৱাসকলে পৰিয়ালৰ ব্যৱসায়বোৰ চলাই গৈছিল। প্ৰাকহিস্পানিক আৰু ঔপনিৱেশিক যুগত সাধাৰণ মহিলাসকল বজাৰত ক্ষুদ্ৰ বিক্ৰেতা আছিল। ঊনবিংশ শতিকাৰ শেষৰ ফালে মেক্সিকোৱে ঔদ্যোগিক ক্ষেত্ৰত বিদেশী বিনিয়োগৰ অনুমতি দিয়াৰ লগে লগে মহিলাসকলৰ মাজত ঘৰৰ বাহিৰলৈ গৈ কাম কৰাৰ সুযোগ বৃদ্ধি পাইছিল। মহিলাসকলক এতিয়া কাৰখানাত কাম কৰা, পৰ্টেবল ফুড কৰ্টত কাম কৰা, নিজা ব্যৱসায়ৰ মালিক হোৱা দেখা যায়। “১৯১০ চনত মহিলাসকলে কৰ্মশক্তিৰ ১৪% অংশ দখল কৰিছিল৷ ২০০৮ চনত সেই শতাংশ গৈ ৩৮ হৈছিল৷”।

মেক্সিকান মহিলাসকল পুৰুষসকলৰ পৰা বৈষম্য আৰু কেতিয়াবা হাৰাশাস্তিৰ সন্মুখীন হয়। মেক্সিকোৰ মহিলাসকলে যথেষ্ট অগ্ৰগতি লাভ কৰিছে যদিও তেওঁলোক ঘৰৰ মুৰব্বী হোৱাৰ পৰম্পৰাগত প্ৰত্যাশাটোৰ মুখামুখি হ'বলগীয়া হৈছে৷ গৱেষক মাৰ্গাৰিটা ভালডেছে লক্ষ্য কৰিছে যে মেক্সিকোত আইন বা নীতিৰ দ্বাৰা জাপি দিয়া বৈষম্য কম যদিও সামাজিক গাঁথনি আৰু মেক্সিকান সাংস্কৃতিক প্ৰত্যাশাৰ দ্বাৰা নিৰ্দিষ্ট কৰা লিংগ বৈষম্যই মেক্সিকান মহিলাসকলৰ সামৰ্থ্য সীমিত কৰি আহিছে।

২০১৪ চনৰ পৰিসংখ্যা মতে, নাৰীহত্যাৰ হাৰৰ তালিকাত মেক্সিকোৰ স্থান বিশ্বৰ ভিতৰতে ১৬৷

তথ্যসূত্ৰ

শ্ৰেণী:নাৰীৰ অধিকাৰ
শ্ৰেণী:দেশভেদে নাৰী
বালিঘোৰা

বালিঘোৰা (, বৈজ্ঞানিক নাম-Vanellus indicus) 'Charadriidae' গোটৰ অন্তৰ্ভুক্ত এবিধ জলচৰ চৰাইৰ প্ৰজাতি৷ ইয়াৰ মাতটো ডাঙৰ আৰু ইংৰাজীত ইয়াৰ মাতটো শুনিবলৈ did he do it বা pity to do it যেন লগা বুলি কোৱা হয়৷ ইয়াক সাধাৰণতে যোৰ পাতি বা সৰু গোটত চৰা দেখা যায় যদিও প্ৰজনন নোহোৱা কালত ই জাকপাতিও চৰিব পাৰে৷

বিৱৰণ

বালিঘোৰাৰ দেহৰ দৈৰ্ঘ্য প্ৰায় ৩৫ ছে:মি:৷ ইয়াৰ ডেউকা আৰু পিঠি অংশ পাতল মটিয়া বৰণৰ৷ আনহাতে মুৰ আৰু বুকু অংশ ক'লা বৰণৰ হোৱা দেখা যায়৷ ডেউকাত বগা দাগ থকাও দেখা যায়৷ ইয়াৰ চকুৰ সন্মুখৰ অংশ (Wattle) অংশ উজ্জল ৰঙা৷ চুটি নেজডালৰ আগটো ক'লা, ঠোঁট ক'লা আৰু দীঘল ঠেং দুখন হালধীয়া হোৱা দেখা যায়৷ উৰন্ত অৱস্থাত ইয়াৰ ডেউকাৰ বগা আঁচবোৰ চকুত পৰে৷

মতা আৰু মাইকীৰ বাহ্যিক গঠন প্ৰায় একে হয় যদিও মতা বালিঘোৰাৰ ডেউকা মাইকীজনীতকৈ কিছু দীঘল হয়৷ ইয়াক নতুনকৈ মুকলি কৰা বনাঞ্চল বা বৰষুণৰ পাণী জমা হোৱা অঞ্চলতো দেখা পোৱা যায়৷

বিতৰণ

বালিঘোৰাই সাধাৰণতে পশ্চিম এছিয়াৰ ইৰাক, ইৰাণৰ পৰা দক্ষিণ এছিয়া ৰ আফগানিস্তান, পাকিস্তান, ভাৰত আদি দেশত প্ৰজনন কৰে৷

আচৰণ

খাদ্য

বালিঘোৰাৰ প্ৰধান খাদ্য হ'ল বিভিন্ন পোক-পতংগ, শামুক আৰু অন্যান্য অমেৰুদণ্ডী প্ৰাণী৷ কেতিয়াবা ইহঁতে গুটি আদিও খোৱা দেখা যায়৷

প্ৰজনন

বালিঘোৰাই সাধাৰণতে মাৰ্চৰ পৰা আগষ্ট মাহৰ ভিতৰত প্ৰজনন কৰে৷ মাইকীজনীক আকৰ্ষিত কৰাৰ উদেশ্যে মতা বালিঘোৰা চৰায়ে পাখিবোৰ ফুলাই, ঠোঁটটো ওপৰলৈ কৰি মাইকী চৰাইজনীৰ চাৰিওফালে ঘুৰে৷ এজনী মাইকী চৰাইৰ আগত একাধিক মতা বালিঘোৰাই এনেদৰে প্ৰদৰ্শন কৰিব পাৰে৷ এবাৰত ৩-৪ টাকৈ ক'লা ফুটুকীয়া বগা বৰণৰ কণী পাৰে৷

তথ্যসূত্ৰ

লগতে চাওক

Anon. (1991) Flocking of Red Wattled Lapwings. Newsletter for Birdwatchers 31(5–6):1.
Dharmakumarsinhji, RS (1965) Small displacement by ground nesting birds. Newsletter for Birdwatchers 5(9):10.

Jamdar,Nitin (1985) Redwattled Lapwing (Vanellus indicus) suffering from cataract. J. Bombay Nat. Hist. Soc. 82(1):197.
Kalsi,RS; Khera,S (1986) Some observations on breeding and displacement behaviour of the Redwattled Lapwing Vanellus indicus indicus (Aves: Charadriidae). Res. Bull. Panjab Univ. 37:131–141.
Khajuria,H (1972) Nestlings of the redwattled lapwing, Vanellus i. indicus (boddaert). Pavo 8(1&2):82–83.
Koshy,MS (1989) Lapwings on a roof. Newsletter for Birdwatchers 29(7–8):7.
Krishnan, M (1998) Ubiquitous alarmist. Blackbuck. 14(3&4):88–90.
Jackson,P (1976) Redwattled Lapwing. Newsletter for Birdwatchers 16(3):11–12.
Saxena,VS (1973) Unusual nesting by Redwattled Lapwing. Indian Forester 99:33–35.

বাহ্যিক সংযোগ

Holotype for lankae

আলোকচিত্ৰৰ ভঁৰাল

শ্ৰেণী:দলমৰা
শ্ৰেণী:অসমৰ চৰাই
গংগাবাই য়াগনিক

গংগাবাই প্ৰাণশংকৰ য়াগনিক (, (১৮৬৮-১৯৩৭) হৈছে গুজৰাটী ভাষাৰ এগৰাকী লেখিকা৷ তেখেতে ঊনৈশ শতিকাৰ ভাৰতীয় লেখিকামণ্ডলীৰ অন্তৰ্ভুক্ত৷ তেখেতৰ পেছা আছিল এগৰাকী শিক্ষয়িত্ৰী আৰু আয়ুৰ্বেদ-অনুশীলনকাৰী৷ তেখেতে হুন্নাৰ মহাসাগৰ (১৮৯৮) ৰচনা কৰিছিল য'ত ২০৮০ ধৰণৰ বণিজ, দক্ষতা আৰু আত্ম-নিয়োগৰ কৌশলৰ বিষয়ে লিখিছিল৷ তেখেতক প্ৰথমগৰাকী মহিলা গুজৰাটী লেখিকা হিচাপে বিবেচনা কৰা হয়৷ (অৱশ্যে এই দাবীটো বিতৰ্কিত, কিয়নো তেখেতৰ কৰ্মৰাজিৰ শৈলীটোক পণ্ডিতসমাজে সাহিত্যৰ শাৰীত নাৰাখে৷ তেখেতৰ পৰিৱৰ্তে নন্দকোঁৱৰ বাক তেখেতৰ ভ্ৰমণকাহিনী "ভূমণ্ডলত নো প্ৰৱাস"ৰ (১৮৯৮) বাবে প্ৰথমগৰাকী গুজৰাটী মহিলা লেখকৰ মৰ্যাদা দিয়া হয়৷) গুজৰাটস্থিত গান্ধীনগৰৰ সমীপৱৰ্তী ভাভোলৰ আছিল তেখেত বাসিন্দা৷ ১৮৮১ চনত তেখেতৰ স্বামীৰ দেহাৱসান ঘটে৷ সেইসময়ত তেখেতৰ মাত্ৰ তেৰ বছৰহে হৈছিল৷ প্ৰচলিত পৰম্পৰা অনুসৰি তেখেতে নিজৰ কেশকৰ্তন কৰিবলৈ অমান্তি হয়৷ ১৮৭৯ চনৰ আশে-পাশে তেখেতে মান্সাতে গড়ভাইজান ঔষধালয় প্ৰতিষ্ঠা কৰে আৰু পৰৱৰ্তী সময়ত আহমেদাবাদতো ইয়াৰ এটা শাখা খোলে৷

উত্তৰসুৰী

গংগাবাই য়াগনিকক প্ৰথমগৰাকী গুজৰাটী লেখিকা হিচাপে গণ্য কৰা হয়৷ কিন্তু এই দাবীটো বিতৰ্কমূলক, কিয়নি ৰঘুবীৰ চৌধৰীৰ দৰে একাংশ পণ্ডিত তেখেতৰ ৰচনাৰাজিক সাহিত্যৰ শ্ৰেণীত ৰাখিব নিবিচাৰে৷ আহমেদাবাদত থকা SRISTI নামৰ সংস্থাটোৱে তেখেতৰ সম্বন্ধে কিছুমান তথ্য সংগ্ৰহ কৰিছে আৰু ২০০৩ চনত "হুন্নাৰ মহাসাগৰ"ৰ নতুন সংস্কৰণ পুনৰ মুকলি কৰি দিছে৷ তেওঁলোকে গুজৰাটী সাহিত্যৰ ইতিহাসত গংগাবাইক স্বীকৃতি দিবলৈও অভিযান আৰম্ভ কৰিছে৷
ইতিহাসকাৰ শীৰিন মেহতাই কৈছে যে-মহাত্মা গান্ধীয়ে জনপ্ৰিয় কৰাৰ বহুদিনৰ আগতেই গংগাবাইয়ে স্বদেশী আন্দোলন (থলুৱা উৎপাদন)ৰ পৃষ্ঠপোষকতা কৰিছিল৷

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:ভাৰতীয় শিক্ষাবিদ
শ্ৰেণী:ভাৰতীয় নাৰী
শ্ৰেণী:মৃত ব্যক্তি
হেমন্ত বৰ্মন

হেমন্ত বৰ্মন (জন্ম: ১৯৫৭) এগৰাকী বিশিষ্ট অসমীয়া গল্পকাৰ আৰু সাংবাদিক। তেওঁৰ গল্পৰ আধাৰত নিৰ্মিত চলচ্চিত্ৰ তথাপিও নদী (১৯৯০) হেমন্ত দাসৰ দ্বাৰা পৰিচালিত হৈছিল।

জন্ম আৰু শিক্ষা

তেওঁ ১৯৫৭ চনত অসমৰ নলবাৰী জিলাৰ বেলশৰত জন্মগ্ৰহণ কৰে। কটন কলেজৰ পৰা স্নাতক ডিগ্ৰী লাভ কৰে।

কৰ্মজীৱন

১৯৮২ চনত The Sentinel কাকতত সাংবাদিকতা আৰম্ভ কৰে। তাৰ পাছত নতুন দৈনিক কাকতৰ বাৰ্তা সম্পাদকৰ দায়িত্ব পালন কৰে। লগতে শ্ৰীময়ী নামৰ আলোচনীৰো সম্পাদক আছিল। বৰ্তমান তেওঁ দৈনিক জনমভূমি কাকতৰ সম্পাদক।

সাহিত্যৰচনা

তেওঁৰ একমাত্ৰ গল্প-সংকলন:
ভয় (১৯৯৩)

চলচ্চিত্ৰ

তথাপিও নদী (১৯৯০) — এই চলচ্চিত্ৰটো হেমন্ত বৰ্মনৰ গল্পৰ আধাৰত নিৰ্মিত।

তথ্য উৎস

কথা বৰেণ্য ১০০, সম্পাদক: শোণিত বিজয় দাস আৰু মুনীন বায়ন, কথা প্ৰকাশন, গুৱাহাটী, পৃষ্ঠা ২৬১, প্ৰথম প্ৰকাশ: ২০০৬

শ্ৰেণী:জীৱিত ব্যক্তি
শ্ৰেণী:অসমীয়া গল্পকাৰ
টাৰাব আব্দুল হাদী

টাৰাব আব্দুল হাদী (১৯১০–১৯৭৬) এগৰাকী পেলেষ্টাইন কৰ্মী আৰু নাৰীবাদী আছিল৷ ১৯২০ চনৰ শেষৰ ফালে ব্ৰিটিছ মেণ্ডেট পেলেষ্টাইনৰ প্ৰথম মহিলা সংগঠন পেলেষ্টাইন আৰব মহিলা কংগ্ৰেছ (PAWC)ৰ সহ-প্ৰতিষ্ঠাপক আছিল আৰু ইয়াৰ ভগ্নী গোট আৰব মহিলা সংস্থা (AWA)ৰ সক্ৰিয় সংগঠক আছিল৷

জীৱনী

টাৰাব আব্দুল হাদীৰ ১৯১০ চনত জেনিনত জন্ম হৈছিল। তেখেত আউনি আব্দ আল-হাদীৰ পত্নী আছিল আৰু তেওঁ নিজেই ৰাজনীতিত সক্ৰিয় আছিল আৰু ইষ্টিকলাল দলৰ এগৰাকী বিশিষ্ট সদস্য হৈছিল।আব্দুল হাদী পিএডব্লিউচিৰ কাৰ্যবাহী সমিতিৰ অন্যতম সদস্য হৈ পৰে, য'ত চৈধ্যগৰাকী মহিলা আছিল, যিসকল মূলতঃ জেৰুজালেমৰ উল্লেখযোগ্য পৰিয়ালৰ পৰা (যেনে-হুছেইনী, আলামিছ, নাছাছিবি আৰু বুডেইৰিছ) আহৰণ কৰা হৈছিল।

আব্দুল হাদী ১৯২৯ চনত প্ৰতিষ্ঠা হোৱা আৰব মহিলা সংস্থা (AWA)তো সক্ৰিয় আছিল, যিটো পেলেষ্টাইনৰ আটাইতকৈ বিশিষ্ট নাৰীবাদী সংগঠনত পৰিণত হয়। আব্দুল হাদী ওৰণিৰ বিৰুদ্ধে অভিযানতো সক্ৰিয় আছিল, যিটো পদক্ষেপ স্থানীয় মহিলাসকলে পেলেষ্টাইনী মহিলাসকলক ওৰণি আঁতৰাবলৈ উৎসাহিত কৰিছিল। ১৯৪৮ চনৰ আৰব–ইজৰাইল যুদ্ধৰ পিছত আব্দুল হাদী স্বামীৰ সৈতে ইজিপ্তৰ কায়ৰোত থাকে৷ ১৯৭৬ চনত কায়ৰোত তেওঁৰ মৃত্যু হয়।

তথ্যসূত্ৰ

শ্ৰেণী:পেলেষ্টাইনৰ নাৰী অধিকাৰ কৰ্মী
শ্ৰেণী:সমাজকৰ্মী
ষ্ট্ৰ'ক

ষ্ট্ৰ'ক হৈছে মগজুত সীমিত ৰক্ত প্ৰৱাহৰ ফলত মগজু কোষৰ মৃত্যু হোৱা। ষ্ট্ৰ'ক প্ৰধানকৈ দুই প্ৰকাৰৰ: ইচচেমিক, ৰক্ত প্ৰৱাহৰ অভাৱ ঘটিলে হয়, আৰু হিম'ৰেজিক, ৰক্তক্ষৰণৰ বাবে হয়। ইয়াৰ ফলত মগজুৰ কাৰ্যক্ষমতা নাইকিয়া হয়। ষ্ট্ৰ'কৰ চিহ্ন আৰু লক্ষণবোৰ হৈছে, দেহৰ এটা ফালৰ সঞ্চালন আৰু সংবেদন ক্ষমতাৰ নিষ্ক্ৰিয়তা, বোধ আৰু বাক ক্ষমতাৰ সমস্যা, পৃথিৱীখন ঘূৰি থকা যেন লগা, অথবা অন্য দিশৰ তুলনাত কোনো এটা দিশৰ দৰ্শন ক্ষমতা লুপ্ত হোৱা। হিম'ৰেজিক ষ্ট্ৰ'কত মূৰৰ বিষো হ'ব পাৰে। অন্য কাৰণবোৰ হৈছে ধপাত সেৱন, মেদবহুলতা, তেজত মাত্ৰাধিক ক'লেষ্টেৰ'ল, মধুমেহ, পূৰ্ৱৰ TIA আদি। মগজুৰ চি টি স্কেন, এম আৰ আই স্কেন আৰু অন্য শাৰীৰিক পৰীক্ষাৰ দ্বাৰা ইয়াক নিশ্চিত কৰা হয়। ইলেক্ট্ৰ'কাৰডিঅ'গ্ৰাম (ECG) আৰু তেজ পৰীক্ষা কৰি ইয়াৰ প্ৰধান আৰু সম্ভাৱনীয় কাৰকবোৰ নিৰ্ণয় কৰা হয়। নিম্ন ৰক্ত চাপতো একে লক্ষণে দেখা দিব পাৰে।

কাৰকবোৰৰ সক্ৰিয়তা কম কৰাৰ লগতে এছিৰিণ, ষ্টেটিনছ, ধমনীৰ অৱৰোধ নাইকিয়া কৰিবলৈ শল্য চিকিৎসা আদিৰ দ্বাৰা ষ্ট্ৰ'ক নিৰাময় কৰা হয়। ষ্ট্ৰ'ক হোৱা লোকৰ প্ৰায় আধা সংখ্যক লোক এবছৰতকৈও কম সময়হে জীয়াই থাকে।

তথ্য সংগ্ৰহ

শ্ৰেণী:চিকিৎসা বিজ্ঞান
লিয়াং চিয়াঅ'য়ু

লিয়াং চিয়াঅ'য়ু (ইংৰাজী: Liang Xiaoyu; ১৬ শতিকাৰ শেষভাগ) চীনৰ মিং ৰাজবংশৰ এগৰাকী প্ৰখ্যাত কবি, নাট্যকাৰ, লেখিকা আৰু গণিকা আছিল। তেওঁক 'য়ুজি' (Yuji) আৰু 'লাংহুয়ান নুছি' (Langhuan nüshi) নামেৰেও জনা গৈছিল। তেওঁ অন্ততঃ দহখন গ্ৰন্থৰ ৰচয়িতা আছিল যদিও বৰ্তমান তেওঁৰ মাত্ৰ কেইটামান কবিতাহে অৱশিষ্ট আছে।

লিয়াং চিয়াঅ'য়ু ৱুলিনৰ (বৰ্তমানৰ হাংঝৌ) নিবাসী আছিল। জানিব পৰা মতে, মাত্ৰ সাত বছৰ বয়সৰপৰাই তেওঁ কবিতা লিখিবলৈ আৰম্ভ কৰিছিল। তেওঁৰ পৰম্পৰাগত ৰচনাসমূহৰ ব্যাপক প্ৰশংসা কৰা হৈছিল আৰু সেইসমূহৰ কিছু নিদৰ্শন বিভিন্ন সংকলনত পোৱা যায়। অৱশ্যে, তেওঁৰ প্ৰেম আৰু যৌন সম্পৰ্কীয় কবিতাসমূহক সেই সময়ত 'অশ্লীল' বুলি সমালোচনা কৰা হৈছিল আৰু সেইসমূহ বৰ্তমান বিলুপ্ত। তেওঁৰ হেৰাই যোৱা পুথিসমূহৰ ভিতৰত আছে কাব্য সংকলন লাংহুয়ান জি, লিয়াংদু ফু, শানহাই কুইংগুৱ জ্যি আৰু গুঁজিন নিশ্বি (প্ৰাচীন আৰু বৰ্তমানৰ মহিলাৰ ইতিহাস)।

আধুনিক দৃষ্টিকোণৰপৰা লিয়াং চিয়াঅ'য়ুৰ কৰ্মৰাজিক নাৰীবাদী হিচাপে পঢ়িব পাৰি। তেওঁৰ 'মহিলাৰ ইতিহাস' গ্ৰন্থখনত তেওঁ মহিলাসকলক আঠটা শ্ৰেণীত বিভক্ত কৰিছে: ধৰ্মীয় মহিলা, জাতীয় বীৰাংগনা, সন্ন্যাসিনী, শ্বহীদ, প্ৰতিভাশালী মহিলা, সাহিত্যিক মহিলা, প্ৰেমৰ কাহিনীৰ নায়িকা আৰু নৈতিক আদৰ্শবাদী মহিলা। অন্য সমালোচকৰ বিপৰীতে, তেওঁৰ কবিতাত চি ঝিৰ পতনৰ বাবে চি ঝিক দোষাৰোপ নকৰি শাসকগৰাকীকহে দোষাৰোপ কৰিছিল। লিয়াঙৰ ঘৰত 'তিনিগৰাকী ৰাণীৰ মন্দিৰ' নামৰ এটা কোঠা আছিল, য’ত তেওঁ ইতিহাসৰ তিনিগৰাকী বিখ্যাত গণিকা ঝুয়ে টাও, চু চিঅ’চিঅ’ আৰু গুয়ান পানপানৰ প্ৰতি সন্মান জনাই এটা বেদী স্থাপন কৰিছিল।

তথ্যসূত্ৰ

শ্ৰেণী:চীনা মহিলা কবি
যক্ষ্মা

যক্ষ্মা হৈছে বিভিন্ন প্ৰকাৰৰ মাইক'বেক্টেৰিয়া, বিশেষকৈ মাইক'বেক্টেৰিয়াম টিউবাৰকুল'ছিছৰ দ্বাৰা বহুলভাৱে হোৱা এবিধ সংক্ৰামক ৰোগ। এই বীজাণুৱে প্ৰধানকৈ হাঁওফাঁওত আক্ৰমণ কৰে যদিও দেহৰ অন্য অংশতো আক্ৰমণ কৰা দেখা যায়। ই এবিধ বতাহৰ যোগেদি বিয়পা ৰোগ; যক্ষ্মাৰোগীৰ থু, খেকাৰ, হাঁচি অথবা মূত্ৰৰ দ্বাৰা এই ৰোগ বিয়পে। বহু ক্ষেত্ৰত লক্ষণবিহীন লেটেণ্ট টিউবাৰকুল'ছিছৰ সংক্ৰমণ হোৱা দেখা যায়। এনে লক্ষণবিহীন যক্ষা চিকিৎসা নকৰিলে সক্ৰিয় ৰূপ লয় আৰু প্ৰায় ৫০% তকৈ অধিক ৰোগীৰ মৃত্যু পৰ্যন্ত হয়।

যক্ষ্মা ৰোগৰ সাধাৰণ লক্ষণবোৰ হৈছে, বহুদিন ধৰি হোৱা কাহ, খেকাৰত তেজ যোৱা, জ্বৰ, আৰু ওজন কমা। অন্য অংগত হোৱা সংক্ৰমণৰ আৰু বহু ধৰণৰ লক্ষণে দেখা দিয়ে।
যক্ষ্মাৰোগৰ চিনাক্তকৰণ ৰেডিঅ'লজি (বুকুৰ এক্স-ৰে'), আৰু আনুবীক্ষণিক পৰীক্ষা তথা দেহ ৰসৰ অনুজৈৱিক কৰ্ষণৰ দ্বাৰা কৰা হয়। লেটেণ্ট টিবি চালৰ পৰীক্ষা (TST) আৰু/অথবা ৰক্ত পৰীক্ষাৰ দ্বাৰা নিৰ্ধাৰণ কৰিব পাৰি।

এই ৰোগৰ চিকিৎসা অতি জটিল। এই ৰোগত ৰোগীয়ে বহু দীঘলীয়া সময়ৰ বাবে প্ৰতিজৈৱিক ঔষধ সেৱন কৰিবলগীয়া হয়। প্ৰয়োজন অনুসৰি ৰোগীক ঘৰ, কৰ্মক্ষেত্ৰ আৰু সমাজৰ সংস্পৰ্শৰ পৰাও আঁতৰাই ৰখা হয়। বহু ঔষধ-প্ৰতিৰোধী যক্ষ্মা সংক্ৰমণৰ বাবে প্ৰতিজৈৱিক প্ৰতিৰোধ এটা ডাঙৰ সমস্যা। সোনকালে ৰোগৰ চিনাক্তকৰণ, ৰোগৰ চিকিৎসা আৰু প্ৰতিষেধক ছিটাৰ জৰিয়তে এই ৰোগ প্ৰতিৰোধ কৰিব পাৰি।

পৃথিৱীৰ প্ৰায় এক-তৃতীয়াংশ লোক M. Tuberculosisত আক্ৰান্ত বুলি অনুমান কৰা হৈছে আৰু বছৰি প্ৰায় জনসংখ্যাৰ ১% লোক নতুনকৈ সংক্ৰমিত হৈ আছে। ২০০৭ চনত প্ৰায় ১৩.৭ নিযুত লোক যক্ষ্মাত আক্ৰান্ত হৈছিল, আনহাতে ২০১৩ চনত আৰু নতুন ৯ নিযুত ৰোগীৰ তথ্য পোৰহলৈ আহিছিল। ইয়াৰে অধিক সংখ্যক ৰোগী উন্নয়নশীল দেশৰ আছিল। ২০০৬ চনৰ পৰা মুঠ যক্ষ্মাৰোগৰ ঘটনা কম হৈছে আৰু নতুন ঘটনা ২০০২ চনৰ পৰা হ্ৰাস পাইছে। পৃথিৱীৰ ভিন্ন প্ৰান্তত এই ৰোগৰ হাৰো ভিন্ন; এছিয়া আৰু আফ্ৰিকাৰ মুঠ জনসংখ্যাৰ প্ৰায় ৮০% লোক এই ৰোগত আক্ৰান্ত, আনহাতে সংযুক্ত ৰাষ্ট্ৰত এই হাৰ মাত্ৰ ৫-১০%। দুৰ্বল প্ৰতিৰক্ষা তন্ত্ৰ, HIV সংক্ৰমণৰ উচ্চ হাৰ আৰু এইডছৰ বৃদ্ধিৰ ফলস্বৰূপে উন্নয়নশীল দেশসমূহত যক্ষ্মাৰ প্ৰাদুৰ্ভাৱ অত্যধিক হোৱা পৰিলক্ষিত হৈছে।

তথ্য সংগ্ৰহ

শ্ৰেণী:সংক্ৰামক ৰোগ
শ্ৰেণী:বেক্টেৰিয়াজনিত ৰোগ
ৰামেশ্বৰ পাঠক

ৰামেশ্বৰ পাঠক অসমৰ এগৰাকী প্ৰসিদ্ধ কামৰূপী লোকগীত শিল্পী। অসমৰ বৰপেটা জিলাৰ ভেল্লাত ১৯৩৮ চনৰ ১ মাৰ্চত পাঠকৰ জন্ম হয়। ১৯৫৮ চনত স্কুলীয়া শিক্ষা সাং কৰি তেওঁ বৰপেটাৰ মাধৱ চৌধুৰী মহাবিদ্যালয়ত নামভৰ্তি কৰে। সেই সময়তে এখেতে সংগীত শিক্ষাতো মনোনিৱেশ কৰে। পণ্ডিত দয়াল চন্দ্ৰ সূত্ৰধাৰৰ তত্ত্বাৱধানত ৰামেশ্বৰ পাঠকে বৰগীত প্ৰাৰম্ভিক শিক্ষা গ্ৰহণ কৰে। ১৯৬১ চনত গুৱাহাটীত অনুষ্ঠিত হোৱা আন্তঃমহাবিদ্যালয় যুৱ মহোৎসৱত বৰপেটাৰ মাধৱ চৌধুৰী মহাবিদ্যালয়ৰ হৈ ৰামেশ্বৰ পাঠকে বৰগীত, আধুনিক গীত, ভজন তথা গজল শাখাত প্ৰথম স্থান অধিকাৰ কৰে। ১৯৬৩ চনত তেওঁ গুৱাহাটীৰ আৰ্য্য বিদ্যাপীঠত শিক্ষক হিচাপে চাকৰি জীৱন আৰম্ভ কৰে।

উদ্ধৃতিসমূহ

যদি মই আধুনিক সংগীতত মনোনিৱেশ কৰিলোহেঁতেন, তেন্তে মই বহুত উপাৰ্জন কৰিব পাৰিলোহেঁতেন; যাৰ দ্বাৰা মোৰ সন্তানৰ প্ৰয়োজনীয়তা আৰু সপোনবোৰ পূৰণ কৰিব পাৰিলোহেঁতেন। কিন্তু, এয়া (অৰ্থাৎ কামৰূপী লোকগীত) ভিক্ষাৰীসকলৰ সংগীত আৰু আপুনি দেখিছে যে মোৰ স্থিতি তাতকৈ ভাল নহয়।
দ্য আসাম ট্ৰিবিউনক দিয়া সাক্ষাৎকাৰ

উৎস

বাহ্যিক সংযোগ

শ্ৰেণী:কণ্ঠশিল্পী
শ্ৰেণী:অসমৰ কণ্ঠশিল্পী
শ্ৰেণী:মৃত ব্যক্তি
শ্ৰেণী:ভাৰতীয় লোক
শ্ৰেণী:লোকশিল্পী
শ্ৰেণী:অসমৰ ব্যক্তি
আলি লাৰ্টাৰ

এলিসন এলিজাবেথ লাৰ্টাৰ (জন্ম: ২৮ ফেব্ৰুৱাৰী, ১৯৭৬), এগৰাকী আমেৰিকান অভিনেত্ৰী আৰু প্ৰাক্তন মডেল। তেওঁ ১৯৯৬ চনত 'এস্কুয়াৰ' আলোচনীৰ এটা ধেমেলীয়া প্ৰতিবেদনত কাল্পনিক মডেল এলেগ্ৰা কলমেনৰ চৰিত্ৰত অভিনয় কৰিছিল আৰু ১৯৯০-ৰ দশকত কেইবাটাও টেলিভিছন অনুষ্ঠানত অতিথি চৰিত্ৰত অভিনয় কৰিছিল। 'ভাৰ্চিটি ব্লুজ' (১৯৯৯) ছবিৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰে আৰু ইয়াৰ পিছত হৰৰ ছবি 'হাউচ অন হন্টেড হিল'ত (১৯৯৯) অভিনয় কৰে। তেওঁ 'ফাইনেল ডেষ্টিনেচন' ফ্ৰেঞ্চাইজিত (২০০০-২০০৩) ক্লিয়াৰ ৰিভাৰ্ছৰ চৰিত্ৰত অভিনয় কৰি এগৰাকী 'স্ক্ৰীম কুইন' হিচাপে প্ৰতিষ্ঠা লাভ কৰে।

লাৰ্টাৰে 'লিগেলী ব্লণ্ড' (২০০১), 'জে এণ্ড চাইলেন্ট বব ষ্ট্ৰাইক বেক' (২০০১), আৰু ৰোমাণ্টিক কমেডী 'এ লট লাইক লাভ'ত (২০০৫) সহযোগী চৰিত্ৰত অভিনয় কৰিছিল। ইয়াৰোপৰি তেওঁ বলীউডৰ ছবি 'মেৰিগোল্ড' (২০০৭) আৰু থ্ৰিলাৰ ছবি 'অবছেছড'ত (২০০৯) মুখ্য চৰিত্ৰত অভিনয় কৰিছিল। এনবিচিৰ বিজ্ঞানভিত্তিক ড্ৰামা ধাৰাবাহিক 'হিৰ’জ'ত (২০০৬-২০১০) নিকি ছেণ্ডাৰ্ছ আৰু ট্ৰেচি ষ্ট্ৰাউছৰ দ্বৈত চৰিত্ৰত অভিনয় কৰি তেওঁ ব্যাপক স্বীকৃতি লাভ কৰে। তেওঁ 'ৰেচিডেন্ট ইভিল' চলচ্চিত্ৰ শৃংখলাৰ (২০০৭-২০১৬) তিনিখন ছবিত ভিডিঅ' গেমৰ নায়িকা ক্লিয়াৰ ৰেডফিল্ডৰ চৰিত্ৰত অভিনয় কৰিছিল। লাৰ্টাৰে ২০২৪ চনৰ পেৰামাউন্ট+ ড্ৰামা ধাৰাবাহিক 'লেণ্ডমেন'ত এঞ্জেলা নৰিছ হিচাপে সহ-অভিনয় কৰিছে।

২০১৭ চনৰ এপ্ৰিল মাহলৈকে লাৰ্টাৰৰ ছবিসমূহে সমগ্ৰ বিশ্বতে ১.৩১ বিলিয়ন ডলাৰতকৈও অধিক উপাৰ্জন কৰিছে। 'মেক্সিম', 'এফএইচএম', আৰু 'ষ্টাফ' আলোচনীৰ তালিকাৰ লগতে ২০০৭ চনত 'পিপল' আলোচনীৰ "বেষ্ট ড্ৰেছড লিষ্ট"ত স্থান লাভ কৰি তেওঁ সংবাদ মাধ্যমত চৰ্চিত হৈ আহিছে। ২০১৩ চনৰ ছেপ্টেম্বৰ মাহত তেওঁ 'কিচেন ৰিভেলৰী' নামৰ এখন ৰন্ধন প্ৰণালীৰ পুথি প্ৰকাশ কৰে।

প্ৰাৰম্ভিক জীৱন

আলি লাৰ্টাৰৰ জন্ম হৈছিল নিউ জাৰ্ছিৰ চেৰী হিলত। তেওঁৰ মাতৃ মাৰ্গাৰেট ৱাকাৰ এগৰাকী ৰিয়েলটৰ আৰু পিতৃ ডেনফৰ্থ লাৰ্টাৰ এজন ট্ৰাকিং একজিউকিটিভ আছিল। তেওঁ কাৰুছি মিডল স্কুলত অধ্যয়ন কৰিছিল আৰু চেৰী হিল হাইস্কুল ৱেষ্টলৈ গৈছিল, কিন্তু মডেলিংৰ কামত অতি ব্যস্ত থকাৰ বাবে তেওঁ হাইস্কুলৰ অন্তিম বৰ্ষৰ পঢ়া সম্পূৰ্ণ কৰিব পৰা নাছিল। ১৮ বছৰ বয়স নোহোৱালৈকে তেওঁৰ মাতৃয়ে তেওঁক সকলো ঠাইতে সংগ দিছিল।তেওঁৰ পিতৃ-মাতৃ পিছলৈ পেঞ্চিলভেনিয়াৰ এলেনটাউনলৈ স্থানান্তৰিত হয়। লাৰ্টাৰে কৈছে যে ১৩ বছৰ বয়স নোহোৱালৈকে তেওঁ এজনী 'টমবয়' আছিল।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:মডেল
লাৰাকাৰাকা

লাৰাকাৰাকা হৈছে উগাণ্ডাৰ আচোলি জনগোষ্ঠীৰ মাজত উৎপত্তি হোৱা এটা পৰম্পৰাগত প্ৰেম-পণ নৃত্য। আচোলিসকলৰ পঞ্চাশটাতকৈ অধিক পৰম্পৰাগত নৃত্যৰ ভিতৰত লাৰাকাৰাকাই এক বিশেষ গুৰুত্ব বহন কৰে। এই নৃত্য সাধাৰণতে বিশেষ অনুষ্ঠানত, বিশেষকৈ বিবাহ আৰু সামূহিক উৎসৱত প্ৰদৰ্শন কৰা হয়। এই নৃত্যটো শিল্পকলাৰ ৰোমাণ্টিক প্ৰকাশ, শাৰীৰিক দক্ষতা আৰু সাংস্কৃতিক অভিব্যক্তিৰ এক উজ্জ্বল নিদৰ্শন। লাৰাকাৰাকাৰ জৰিয়তে যুৱ পুৰুষসকলে নিজৰ নৃত্য দক্ষতা, শক্তি, চাঞ্চল্যতা আৰু স্ফূৰ্তি প্ৰদৰ্শন কৰি সম্ভাৱ্য জীৱন-সংগী আকৰ্ষণ কৰাৰ চেষ্টা কৰে।

প্ৰদৰ্শন

লাৰাকাৰাকা হৈছে আচোলি জনগোষ্ঠীৰ এক পৰম্পৰাগত নৃত্য প্ৰদৰ্শন, যাৰ মূল উদ্দেশ্য হৈছে যুৱ পুৰুষ আৰু মহিলাসকলক সম্ভাৱ্য প্ৰেমিক বা জীৱন-সংগী বিচাৰিবলৈ সুযোগ প্ৰদান কৰা।

এই নৃত্যটো গতিশীল দেহভংগী আৰু এক্ৰোবেটিক কৌশলৰ বাবে পৰিচিত। নৃত্যশিল্পীসকলে প্ৰায়ে লাফ, ঘূৰণ, আৰু আকাশত সুশোভিত চলন প্ৰদৰ্শন কৰে। ঢোল, বীণা, বাঁহী, কলহ আৰু অন্যান্য পৰম্পৰাগত আচোলি বাদ্যযন্ত্ৰৰ সুৰত এই নৃত্য প্ৰদৰ্শিত হয়। এই ৰঙীন আৰু উদ্দীপনাময় নৃত্যই আচোলি সংস্কৃতিৰ গুৰুত্ব আৰু ঐতিহ্য স্পষ্টভাৱে প্ৰকাশ কৰে।

অতীতত এই নৃত্য অবিবাহিত যুৱক-যুৱতীসকলৰ বাবে একে-অপৰক চিনি পোৱা, সামাজিক সম্পৰ্ক গঢ়ি তোলা আৰু শক্তি, সহনশীলতা আৰু সাহস প্ৰদৰ্শনৰ এক গুৰুত্বপূৰ্ণ মাধ্যম আছিল। এই গুণসমূহ সম্ভাৱ্য জীৱন-সংগীৰ বাবে কাম্য বুলি গণ্য কৰা হৈছিল আৰু নৃত্যত দেখুওৱা সাহসক ব্যক্তিগত আৰু সামাজিক মৰ্যাদাৰ সৈতে সম্পৰ্কিত কৰা হৈছিল।

তথ্যসূত্ৰ

শ্ৰেণী:লোক-নৃত্য
আটিনা মেৰী কেনাডে

আটিনা মেৰী কেনাডে (জন্ম ৮ ছেপ্টেম্বৰ, ১৯৬৫) ডকাইতি, অপহৰণ আৰু হত্যাৰ অভিযোগত অভিযুক্ত কৰা হৈছিল
আৰু টু ইয়ং টু ডাই ছবিখনৰ প্ৰেৰণা? আমেৰিকাৰ বায়ুসেনাৰ চাৰ্জেণ্ট ৰ’নাল্ড ৱ’জচিক অপহৰণ আৰু হত্যাৰ গোচৰত দোষী সাব্যস্ত হোৱা আটিনাক প্ৰথমতে মৃত্যুদণ্ডৰ শাস্তি প্ৰদান কৰা হয়। দোষী সাব্যস্ত কৰা হয় যদিও ১৯৮৪ চনত কানাডে বনাম ষ্টেট, ৪৫৫ ছ’.২ডি ৭১৩, ৭২০ (মিছ. ১৯৮৪)ত শাস্তি ৰিভাৰ্ট কৰা হয়। কেনাডেক চেণ্ট্ৰেল মিচিচিপি কাৰেকচনেল ফেচিলিটিত এটা আজীৱন কাৰাদণ্ড আৰু দুটা ২৫ বছৰৰ কাৰাদণ্ডৰ শাস্তি দিয়া হয়। ২০০৮ চনৰ ৯ মাৰ্চত পেৰ'লত মুকলি কৰি দিয়া হয়।

প্ৰাথমিক জীৱন

কেনাডেৰ মাতৃয়ে আলাবামাৰ ম’বাইলত ষ্ট্ৰিপাৰ হিচাপে কাম কৰিছিল। শৈশৱ কালত কেনাডেক পিতৃৰদ্বাৰা যৌন নিৰ্যাতন চলোৱা হৈছিল। তেৰ বছৰ বয়সত বিয়া হৈছিল আৰু চৈধ্য বছৰ বয়সত বিবাহ বিচ্ছেদ হৈছিল, যাৰ বাবে ঘৰৰপৰা ওলাই যোৱাৰ সুযোগ পাইছিল। বিবাহ বিচ্ছেদৰ পিছত কেনাডেই যৌনকৰ্মী আৰু নৃত্যশিল্পী হিচাপে কাম কৰিছিল।

অপৰাধ

১৯৮২ চনত ষোল্লবছৰীয়া কেনাডেই দুটা সন্তানৰ উনবিংশবছৰীয়া বিবাহ বিচ্ছেদ হোৱা ৰ’নাল্ড ৱ’জচিকক লগ পায়। ৱজচিকে কেনাডেক প্ৰলোভিত কৰিছিল আৰু শেষত তেওঁলোকৰ বিয়া হৈছিল। তেওঁৰ সামৰিক উৰ্ধতন বিষয়াসকলে তেওঁলোকৰ সম্পৰ্ক আৱিষ্কাৰ কৰি কেনাডেৰ বয়স উন্মোচন কৰাত তাই আৰু ৱ’জচিকৰ বিচ্ছেদ ঘটে।

সেই বছৰৰ শেষৰফালে কেনাডে, ডেভিদ ৰেণ্ডলফ গ্ৰে (এজন আঠাইশবছৰীয়া নিবনুৱা মানুহ) আৰু ডন বুছাৰ্ট (এজন পোন্ধৰ বছৰীয়া) ৱ’জচিক আৰু তেওঁৰ প্ৰেমিকা চেণ্ড্ৰা ছ’ৱাছক অপহৰণ কৰে। কেনাডেই যুটিটোক জোৰকৈ ৱ’জচিকৰ ভ্যানত উঠাই ৱ’জচিক, ছোৱাছ, গ্ৰে আৰু বুছাৰ্টক দূৰৈলৈ যায় আৰু এটা সময়ত গ্ৰেই সোৱাছক ধৰ্ষণ কৰিব লাগে বুলি পৰামৰ্শ দিয়ে।
কেনাডেই এখন বনাঞ্চলৰ ওচৰত গাড়ীখন ৰখাই দিলে আৰু সোৱাছে পলায়ন কৰি হেৰিছন কাউণ্টি শ্বেৰিফ বিভাগক ফোন কৰে।
প্ৰথম অৱস্থাত কেনাডেই আৰক্ষীক জনাইছিল যে গ্ৰেই ৱজচিকক হত্যা কৰাৰ বাবে একমাত্ৰ দায়ী কিন্তু পিছলৈ তেওঁ হত্যাকাণ্ডৰ সৈতে জড়িত থকাৰ কথা এজন জেইলাৰৰ বিষয়ে কয়। ১৯৮২ চনৰ ২০ ছেপ্টেম্বৰৰপৰা কেনাডেৰ বিচাৰ আৰম্ভ হয়। তেওঁ, গ্ৰে আৰু বুছাৰ্টৰ বিচাৰ পৃথকে পৃথকে কৰা হয়। জুৰীয়ে কেনাডেক হত্যাৰ দোষী সাব্যস্ত কৰি ১৯৮২ চনৰ ২৩ ছেপ্টেম্বৰত মাৰাত্মক বেজী দি মৃত্যুদণ্ডৰ শাস্তি প্ৰদান কৰে। আপীলত মিচিচিপিৰ উচ্চতম ন্যায়ালয়ে দোষী সাব্যস্ত হোৱাৰ ৰায়দান স্বীকাৰ কৰে যদিও তেওঁৰ অধিবক্তা উপস্থিত নোহোৱাকৈয়ে ডেপুটি শ্বেৰিফৰ আগত অভিযোগনামা দাখিল কৰা বক্তব্য দিয়াৰ বাবে তেওঁক পুনৰ শাস্তিৰ শুনানিৰ অনুমতি দিয়ে।

বুছাৰ্টে নৃশংস হত্যাৰ দোষ স্বীকাৰ কৰি ১০ বছৰৰ কাৰাদণ্ড বিহা হয়।

১৯৮৪ চনত কেনাডেক পুনৰ যাৱজ্জীৱন কাৰাদণ্ডৰ শাস্তি প্ৰদান কৰা হয়। ২০০৮ চনত পেৰ'লত মুকলি কৰি দিয়া হয়।

তথ্যসূত্ৰ

শ্ৰেণী:মৃত্যুুদণ্ডপ্ৰাপ্ত মহিলা
যুদ্ধ আৰু শান্তি

যুদ্ধ আৰু শান্তি ৰাছিয়াৰ লেখক লিঅ’ টলষ্টয়ৰ সাহিত্য গ্ৰন্থ। নেপোলিয়ন যুদ্ধৰ সময়ত ৰচনা কৰা এই গ্ৰন্থখনৰ কাল্পনিক আখ্যানত ইতিহাস আৰু দৰ্শনৰ বিষয়ে সানমিহলি কৰি আলোচনা কৰা হৈছে। ১৮৬৫ চনত ধাৰাবাহিক লেখাৰে আৰম্ভ কৰি এটা প্ৰাৰম্ভিক সংস্কৰণ প্ৰকাশ কৰা হয়, তাৰ পিছত সমগ্ৰ কিতাপখন পুনৰ লিখা হয় আৰু ১৮৬৯ চনত প্ৰকাশ কৰা হয়। আন্না কাৰেনিনাৰ সৈতে ইয়াক টলষ্টয়ৰ শ্ৰেষ্ঠ সাহিত্যিক কৃতিত্ব হিচাপে গণ্য কৰা হয় আৰু ই বিশ্ব সাহিত্যত আন্তৰ্জাতিকভাৱে প্ৰশংসিত ক্লাছিক হৈয়েই আছে। অসমীয়া ভাষাত ২০০৩ চনত সুৰেন্দ্ৰ মোহন দাসে অনুবাদ কৰা সংস্কৰণটো সাহিত্য অকাডেমীয়ে প্ৰকাশ কৰে৷

এতিয়া তোমাৰ পৰিয়ালৰ বিষয়ে কওঁ। তুমি জানানে যে তোমাৰ ছোৱালীজনী ওলাই অহাৰ পিছৰে পৰা সকলোৱে তাইৰ ওপৰত আকৰ্ষিত হৈ পৰিছে? তেওঁলোকে কয় যে তাই দিনৰ পোহৰৰ দৰে ধুনীয়া।
নিকোলাচে ক’লে, দেউতা মই আপোনাক আগতে কৈছোঁ, আপুনি যদি সন্মতি নিদিয়ে মই নাযাওঁ৷ কিন্তু মই জানো, সৈনিক হোৱাৰ বাহিৰে মই আন কোনো কামৰে উপযুক্ত নহওঁ৷ ৰাজনীতিও নাজানো; কেৰাণী হ’বও নোৱাৰোঁ৷
বোনাপাৰ্টে ইহঁতৰ মূৰ খালে৷ বোনাপাৰ্টক সাধাৰণ সৈনিকৰ পৰা সম্ৰাট হোৱা দেখি, ইহঁতেও তেনে হ’ব আশা কৰিছে৷

তথ্য সূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়ালৈ অনূদিত গ্ৰন্থ
কিশোৰ মনজিৎ বৰা

কিশোৰ মনজিৎ বৰা অসমৰ এজন শিক্ষক, সাহিত্যিক। তেখেতে কবিতা আৰু উপন্যাসৰ মাজেদি অসমীয়া সাহিত্যলৈ যৎকিঞ্চিত অৰিহণা আগবঢ়াইছে। হৃদয় এখন মহাকাব্য আৰু আহ লক্ষ্মণ সৰযু পাৰ হৈ যাওঁ তেখেতৰ দুখন উপন্য্যস। বৰাৰ চাৰিখন ভিন্নসুৰী কাব্যগ্ৰন্থ হৈছে মাটিগোসাঁনী,বুদ্ধক বিচৰা ৰাতি,মহাগাথা আৰু বিস্মৃত উপত্যকা।

উদ্ধৃতি

হৃদয় এখন মহাকাব্য

যৌৱনে কেৱল উৰিব খোজে;যি উত্তৰণৰ লগত একাকাৰ হৈ আছে অন্বেষণ আৰু কৃচ্ছ্ৰসাধনাৰ স্বৰ্ণ-স্বাক্ষৰ।যৌৱনৰ মাজত অনুভূত হয় জীৱনৰ নিবিড় কথন,প্ৰাণৱন্ত প্ৰজ্ঞা আৰু সৃষ্টিৰ কুন্দত কটা উন্মাদনা।
পৃথিৱীত এদিন মানুহৰ ভাব প্ৰকাশৰ আটাইবোৰ ভাষা শেষ হৈ যাব পাৰে।কিন্তু তাৰ পাছতো মানুহ থাকিব।হৃদয় থাকিব।নীৰৱতা বাজিব।চকুপানী সৰিব।...স্মৃতিভাৰাতুৰ মানুহে চকুলোৰে সাগৰ বোৱাব।আৰু সেই সাগৰেদি এদিন নিৰিবিলি জোনাক নিশা উভতি আহিব জাক জাক স্বপ্নৰ নাৱিক-প্ৰেমৰ বাবে।সৃষ্ট হ'ব হৃদয়ৰ চিৰায়ত মহাকাব্য।পৃথিৱীত মানুহৰ চকুপানীৰ ভাষা কোনোকালে লুপ্ত হৈ নযায়।
সময়ৰ প্ৰবাহ কোনেও ৰুদ্ধ কৰিব নোৱাৰে।আজিৰ গান গোৱা চৰাই কাইলৈ সোঁৱৰণি;তথাপি গানৰ মৃত্যু নাই,মৃত্যু নাই জীৱনৰ প্ৰবহমান শিল্পৰ।পুৱাৰ নিয়ৰৰ অস্তিত্ব দুপৰীয়ালৈ হেৰাই গ'লেও নিয়ৰৰ স্বমহিমা কোনোকালে ম্লান পৰি নাযায়।সময়ৰ কোবাল সোঁতত জীৱন হেৰাই যাব পাৰে,কিন্তু তাৰ মাজতো ক'ৰবাত নহয় ক'ৰবাত ৰৈ যায় কলাত্মক জীৱনৰ অনন্য গৰিমা;সমুদ্ৰই বুকুত দুৰ্লভ মুকুতা লৈ নীৰৱে প্ৰবাহিত হৈ থকাৰ দৰে।দুৰ্বাৰ গতিৰে।
মানুহৰ চেতনাৰ নিৰৱধি নদী স্তব্ধ কৰি কেতিয়াবা এক প্ৰগাঢ় দুখবোধে মৰ্মপ্ৰদেশ চুই যায়।কিন্তু এনে দুখো কিছুমান বিশেষ মুহূৰ্তত গান হৈ বাজিব পাৰে,যদি তাত প্ৰেমৰ অনিন্দ্যকান্তি অনুভূতি নিহিত হৈ থাকে।
ক'ৰবাত নহয় ক'ৰবাত কোনোবা এজন আছেই;যি আকুলতাৰে চুই যাব পাৰে হৃদয়ৰ সুগভীৰ প্ৰান্তৰ।যিজনে আহাৰমহীয়া নিজান হাবিত জিলিৰ মাতৰ দৰে ৰি-ৰিয়াই জগাই তুলিব পাৰে মানৱ প্ৰাণৰ বিষাদৰ আটাইবোৰ সুপ্ত চেতনাস্ৰোত।জীৱনৰ একান্ত নিৰ্জন পৰত এনে এক তীব্ৰ আলোড়নময় ৰহস্য-কোষেৰে মানুহে স্পৰ্শ কৰে পৰম কাৰুণিক সেই দৈৱিক অঞ্জলি।
আচলতে আধুনিক জীৱনত আমি প্ৰত্যেকেই একোজন কৰ্ণ।নিজৰ ভাগ্য নিজেই ৰচনা কৰি ল'ব লাগিব।উত্তৰণৰ বাট কোনোদিন সহজ নহয়।কিন্তু আমাক উত্তৰণ লাগিব:আত্মিক সততা আৰু নিজৰ কৃচ্ছ্ৰসাধনাই আনি দিয়া উত্তৰণ।
বৰষুণৰ ৰাতি প্ৰতিজন মানুহেই এবাৰলৈ হ'লেও নিজৰ সৈতে কথা পাতে;আৰু নিৰৱচ্ছিন্ন আত্মালাপে দুচকুৱেদি বোৱাই আনে চকুলোৰ বন্যা।চকুলোৰ বৰষুণত অৱগাহন কৰা মানুহৰ হৃদয় আকাশৰ দৰেই উদাৰ,অব্যক্ত আৰু যন্ত্ৰণাকাতৰ।

উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
চিৰা (উদ্ভিদ)

]], ঘেঁহু আৰু ৰাইৰ): প্ৰত্যেকৰে বহুতো শুং থাকে।
চিৰা হৈছে ঘেঁহু বা মাকৈৰ দৰে শস্যজাতীয় উদ্ভিদৰ কাণ্ডৰ দানাযুক্ত আগ অংশ। ইয়াৰ দ্বাৰা "কিছুমান পাতৰ এটা বিশিষ্ট লোব" বুলিও ক'ব পাৰি।

চিৰাটো এটা ডাল, ই এটা কেন্দ্ৰীয় ঠাৰিৰে গঠিত যাৰ ওপৰত টানকৈ খাপ খাই থকা শাৰী শাৰী ফুল গজে। এইবিলাক বিকশিত হৈ খাব পৰা বীজ থকা ফললৈ পৰিণত হয়। মাকৈত চিৰা এটাক খোলা নামৰ পাতৰ দ্বাৰা সুৰক্ষিত কৰা হয়। মাকৈৰ চিৰা এটাৰ ভিতৰত এটা মাকৈৰ গুটি থাকে।

কিছুমান প্ৰজাতিৰ (ঘেঁহুকে ধৰি) পকা চিৰাই সালোক সংশ্লেষণত যথেষ্ট অৰিহণা যোগায়, ইয়াৰ উপৰিও পাতবোৰে উদ্ভিদৰ তলৰ অংশত থাকে।

Anguina tritici (ear cockle) নামেৰে জনাজাত এটা পৰজীৱীয়ে বৃদ্ধিৰ সময়ত কলা আৰু কাণ্ড ধ্বংস কৰি ঘেঁহু আৰু ৰাইৰ চিৰাত বিশেষভাৱে প্ৰভাৱ পেলায়। শস্য আৱৰ্তন ব্যৱস্থা ব্যৱহাৰ কৰি বেছিভাগ দেশতে (উত্তৰ আফ্ৰিকা আৰু পশ্চিম এছিয়াৰ বাহিৰে) এই পৰজীৱীটো নিৰ্মূল কৰা হৈছে।

তথ্যসূত্ৰ

শ্ৰেণী:উদ্ভিদৰ গঠন